Diari Oficial de la Generalitat Valenciana


Sumari del DOGV 4714, del 17-03-2004 (2004/2498)

RESOLUCIÓ de 5 de febrer de 2004, del president de l' Institut Valencià de Cinematografia Ricardo Muñoz Suay, per la qual es convoquen els concursos dels premis de la 19a edició del Festival Internacional de Cinema Cinema Jove 2004 i s'establixen les bases per a participar-hi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2498


Data del document
:   05-02-2004

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Descriptors 

:   * jove
    * producció cinematogràfica
    * distinció honorífica
    * premi cultural

RESOLUCIÓ de 5 de febrer de 2004, del president de l' Institut Valencià de Cinematografia Ricardo Muñoz Suay, per la qual es convoquen els concursos dels premis de la 19a edició del Festival Internacional de Cinema Cinema Jove 2004 i s'establixen les bases per a participar-hi. [2004/M2498]
  
L'Institut Valencià de Cinematografia Ricardo Muñoz Suay va ser creat per la Llei 5/1998, de 18 de juny, que li atribuïx les finalitats següents: l'adquisició, la conservació, la restauració, l'estudi i la difusió del patrimoni audiovisual i dels béns culturals directament relacionats, i té entre les seues funcions la difusió i l'exhibició regular de films. L'IVAC organitzarà la 19ª edició del Festival, assumint-ne la direcció, coordinació i gestió integral, així com la convocatòria dels premis. Així mateix, l'IVAC organitzarà la Trobada de Grups Escolars en col·laboració amb el Ministeri d'Educació, Cultura i Esport, Direcció General d'Educació, FP i Innovació Educativa, Centre Nacional d'Informació i Comunicació Educativa.
  
Per tot això, fent ús de les facultats que em conferix la Llei 5/1998, de 18 de juny, de Creació de l'Institut Valencià de Cinematografia Ricardo Muñoz Suay, resolc:
  
Primer
  
Es convoquen els concursos dels premis del Festival Internacional de Cinema Cinema Jove, integrat pel Festival Internacional de Jóvens Directors de Cinema i la Trobada de Grups Escolars Realitzadors de Cinema i de Vídeo, que es regirà per les bases que figuren en els annexos I i II d'esta resolució.
  
Segon
  
Els premis concedits pel Festival ascendixen a un import global màxim de 28.800 euros, i es finançaran a càrrec de la línia de subvenció SE000107 del capítol IV del pressupost de l'Institut Valencià de Cinematografia Ricardo Muñoz Suay per al 2004.
  
Disposicions finals
  
Primera
  
Es faculta el director gerent de l'Institut Valencià de Cinematografia Ricardo Muñoz Suay perquè adopte les mesures complementàries que calguen a fi de dur a terme el que disposa esta resolució.
  
Segona
  
Esta resolució entrarà en vigor el dia següent de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del president de l'Institut Valencià de Cinematografia Ricardo Muñoz Suay en el termini d'un mes a comptar des de l'endemà de la publicació de la present resolució.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de la present resolució.
  
València, 5 de febrer de 2004.- El president de l'Institut Valencià de Cinematografia Ricardo Muñoz Suay: Esteban González Pons.
  
ANNEX I
  
Bases de les seccions oficials de llargmetratges i curtmetratges
  
El 19é Festival Internacional de Cinema Cinema Jove tindrà lloc a València del 19 al 26 de juny de 2004. El Festival esta organitzat per l'Institut Valencià de Cinematografia Ricardo Muñoz Suay (IVAC).
  
El Festival Internacional de Cinema Cinema Jove està reconegut per la Federació Internacional de Productors de Films (FIAPF) com a Festival Internacional Especialitzat en Jóvens Directors.
  
1. Categories
  
S'establixen les categories següents:
  
- Llargmetratges
  
- Curtmetratges
  
2. Participants
  
Poden participar tots els directors i directores jóvens que hagen nascut a partir de l'1 de gener de 1969.
  
3. Condicions tècniques
  
3.1. Les obres hauran d'estar rodades en format cine 16mm o 35mm. També s'acceptaran les pel·lícules gravades en un suport vídeo professional que hagen sigut transferides al format cinematogràfic (16mm o 35mm).
  
3.2. Cada participant podrà presentar al Festival dos obres com a màxim.
  
3.3. Les pel·lícules hauran de presentar-se en versió original i s'haurà d'adjuntar un dossier amb els textos i els diàlegs originals, i la traducció a l'espanyol, l'anglés o el valencià.
  
3.4. Les pel·lícules hauran d'estar produïdes després de l'1 de gener de 2003 i no s'hauran d'haver presentat en anteriors edicions del Festival, ni haver-se estrenat en sales comercials d'Espanya.
  
3.5. Les pel·lícules que no oferisquen les garanties tècniques necessàries per a una bona projecció en públic seran rebutjades.
  
4. Desplegament del Festival
  
4.1. El Comité de Selecció farà la selecció de les obres presentades al Festival perquè siguen projectades durant els dies que van del 19 al 26 de juny de l'any 2004, en el transcurs de Cinema Jove. El director del Festival designarà els membres del Comité de Selecció escollits entre especialistes de l'entorn cinematogràfic vinculats al Festival.
  
4.2. Els films seleccionats seran projectats un màxim de tres vegades.
  
4.3. Les pel·lícules que obtinguen el primer premi en cada una de les categories seran projectades, desprès que ho autoritze el seu responsable (vegeu apartat 9 del full d'inscripció), en una projecció especial a l'Institut Valencià de Cinematografia Ricardo Muñoz Suay de la Generalitat Valenciana durant la setmana següent al Festival.
  
4.4. Cinema Jove organitzarà un Mercat Internacional del Curtmetratge, que se celebrarà del 23 al 26 de juny de l'any 2004, dins del marc del Festival, d'acord amb les característiques següents:
  
a) Poden participar en el Mercat tots els curtmetratges inscrits en la competició, hagen sigut seleccionats o no per a ser projectats, així com tots els curtmetratges (independentment del format de rodatge) produïts a partir de gener de 2002. Els directors que desitgen inscriure la seua obra en el Mercat hauran de fer-ho constar en omplir el full d'inscripció i adjuntar-hi dos còpies en format VHS.
  
b) Les còpies en vídeo dels curtmetratges que participen en el Mercat hi romandran durant els dies que se celebre. Una vegada haja acabat es tornaran als propietaris.
  
c) Els VHS hauran d'estar subtitulats en anglés (les obres en espanyol) i en espanyol o anglés (les obres en un altre idioma distint de l'espanyol); si no hi ha subtitulació, l'autor haurà d'enviar la llista de diàlegs en espanyol o anglés.
  
d) Cinema Jove editarà un catàleg de les obres presents en el Mercat.
  
4.5. Els directors dels films no seleccionats seran informats del resultat de la selecció per escrit i abans del començament del Festival.
  
5. Jurats
  
5.1. El director del Festival designarà els membres dels jurats de les dos categories de caràcter competitiu: llargmetratges i curtmetratges.
  
5.2. El jurat de la categoria Llargmetratges estarà format per cinc membres, seleccionats entre persones de prestigi professional reconegut en els distints sectors del món cinematogràfic. Dels quals no més de dos seran de nacionalitat espanyola.
  
5.3. El jurat de la categoria Curtmetratges estarà format per tres membres, seleccionats entre persones de prestigi professional reconegut en els distints sectors del món cinematogràfic. Dels quals no més d'un serà de nacionalitat espanyola.
  
5.4. Els premis seran concedits per resolució del director gerent de l'Institut Valencià de Cinematografia Ricardo Muñoz Suay a proposta del jurat corresponent.
  
5.5. Les decisions tant del Comité de Selecció com dels Jurats seran inapel·lables.
  
6. Premis
  
6.1. Les obres seleccionades per a la competició podran obtindre els premis següents:
  
a) Llargmetratges
  
Lluna de València al millor llargmetratge 18.000 euros
  
b) Curtmetratges
  
Lluna de València d'Or 6.000 euros
  
Lluna de València d'Argent. 3.000 euros
  
Lluna de València de Bronze 1.800 euros
  
6.2. Els jurats podran atorgar, així mateix, totes les mencions que consideren oportunes o declarar desert el certamen en la categoria corresponent.
  
6.3. Els beneficiaris dels premis hauran d'acreditar, abans de cobrar, que es troben al corrent en les obligacions tributàries i davant de la Seguretat Social referides al moment de la presentació de la sol·licitud, en els termens que preveu l'Ordre de la Conselleria d'Economia i Hisenda de 30 de maig de 1996, Diari Oficial de la Generalitat Valenciana de 21 de juny de 1996.
  
6.4. Les empreses productores i distribuïdores de les pel·lícules guanyadores dels premis Lluna de València es comprometen a utilitzar el logo del Festival en la promoció i la publicitat de les pel·lícules.
  
7. Inscripció
  
7.1. Els directors interessats a participar podran presentar la seua inscripció fins al 15 d'abril de l'any 2004 (data límit d'enviament) en el
  
Festival Internacional de Cine Cinema Jove
  
Carrer de la Safor, número 10, despatx 5, 46758 València,
  
Telèfons (34) 96 331 10 47 / 96 331 05 92. Fax (34) 96 331 08 05
  
a/e: jesedwmopg@vcm.rc
  
http://www.gva.es/cinemajove
  
7.2. La documentació es podrà presentar, a més, en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú. En el cas de presentar la documentació en un registre diferent del Festival Internacional de Cine Cinema Jove, haurà de comunicar-se l'endemà per fax o correu electrònic.
  
7.3. El dossier d'inscripció constarà de:
  
a) Full d'inscripció (segons el model que s'inclou en l'annex III).
  
b) Fotocòpia confrontada del DNI o del passaport del director (no s'admetrà cap full d'inscripció que no continga el DNI o el passaport).
  
c) Currículum personal.
  
d) Còpia del film en vídeo VHS o DVD.
  
e) Dos fotografies d'algun fotograma de l'obra, per a la publicació del catàleg, i una del director.
  
f) Diàlegs originals amb traducció, al valencià, castellà o anglés.
  
g) Documentació sobre el film (cartell, dossier de premsa...).
  
8. Enviament de les còpies
  
8.1. Les còpies (16mm/35mm) de les obres seleccionades per a projectar-les en el Festival s'hauran d'enviar abans de l'1 de juny de l'any 2004. Atés el caràcter internacional del Festival, les còpies hauran d'estar subtitulades en anglés. Cinema Jove assegura la subtitulació electrònica al castellà de totes les còpies.
  
8.2. Les còpies es remetran als autors, en finalitzar el Festival, a l'adreça comunicada en l'apartat corresponent del full d'inscripció. En el cas que les dades no siguen correctes o estiguen incompletes, el Festival no es responsabilitza del retard o de la pèrdua en la devolució.
  
Paral·lelament a l'enviament de la còpia, el remitent haurà d'enviar un avís de l'expedició en què es notifique la tramesa de la pel·lícula i en què se'n detalle la data i la forma d'enviament.
  
8.3. Les despeses d'enviament de les còpies seran a càrrec de l'expedidor, i les de devolució, a càrrec del Festival.
  
8.4. Les obres estaran assegurades pel Festival des del moment de la recepció fins a la devolució.
  
8.5. Els VHS de les obres premiades romandran als arxius de Cinema Jove, amb autorització del seu responsable.
  
8.6. Les còpies de les obres premiades romandran en poder del Festival una setmana després de l'acabament fins a la projecció especial a l'Institut Valencià de Cinematografia Ricardo Muñoz Suay, si els seus responsables ho autoritzen.
  
9. Acceptació de les bases
  
La participació en el Festival suposa l'acceptació d'estes bases.
  
ANNEX II
  
Bases per a la Trobada de Grups Escolars Realitzadors de Cinema i de Vídeo
  
La Trobada de Grups Escolars està organitzada per l'Institut Valencià de la Cinematografia Ricardo Muñoz Suay (IVAC).
  
1. Participants
  
Poden participar en esta Trobada els grups de jóvens que hagen nascut a partir de l'1 de gener de 1984 que residisquen a Espanya i que representen centres educatius, d'EPA, associacions juvenils, tallers d'imatge, etc.
  
2. Categories
  
S'establixen tres categories:
  
A: fins a 14 anys (alumnes que pertanyen a Infantil, a Primària i a l'ESO)
  
B: de 15 a 20 anys (alumnes que pertanyen a l'ESO i a Batxillerat)
  
C: de 15 a 20 anys (alumnes que pertanyen a mòduls d'Imatge i So, i a associacions juvenils).
  
3. Condicions tècniques
  
3.1. Les obres es presentaran en sistema vídeo VHS, independentment del format en què hagen sigut produïdes.
  
3.2. Les obres podran presentar-se en qualsevol llengua oficial de l'estat espanyol i la durada màxima serà de 15 minuts.
  
3.3. Cada obra s'haurà de presentar en una sola cinta.
  
3.4. El Festival demana als participants que cuiden la qualitat tècnica de so i d'imatge de les obres. Les obres que no oferisquen les garanties tècniques idònies per a una bona projecció en públic poden ser rebutjades.
  
3.5. No s'admetran obres que ja s'hagen presentat en anteriors edicions de Cinema Jove.
  
4. Desplegament de la Trobada
  
4.1. El Comité de Selecció designat a l'efecte realitzarà una primera selecció de les obres presentades a la Trobada perquè es projecten durant els dies que van del 19 al 22 de juny de l'any 2004, en el transcurs de Cinema Jove.
  
4.2. Els realitzadors de les obres que resulten escollides en esta selecció inicial rebran un certificat acreditatiu de la seua participació.
  
5. Jurats
  
5.1. El director del Festival designarà, entre especialistes de l'entorn cinematogràfic vinculats al Festival, els membres del Comité que intervindran en la selecció inicial prevista en el punt anterior. També designarà el Jurat que realitzarà l'assignació posterior dels premis entre les obres seleccionades i que estarà compost per cinc persones seleccionades entre representants dels sectors del món cinematogràfic.
  
5.2. Els premis es concediran per resolució del director gerent de l'Institut Valencià de Cinematografia Ricardo Muñoz Suay, a proposta del jurat corresponent.
  
5.3 Les decisions tant del Comité de Selecció com del jurat seran inapel·lables.
  
6. Premis i mencions
  
6.1. Les obres seleccionades podran obtindre els premis següents:
  
Premi Categoria A
  
Lot de material audiovisual, trofeu i diploma acreditatiu.
  
Accèssit Categoria A
  
Lot de material audiovisual, trofeu i diploma acreditatiu.
  
Premi Categoria B
  
Lot de material audiovisual, trofeu i diploma acreditatiu.
  
Accèssit Categoria B
  
Lot de material audiovisual, trofeu i diploma acreditatiu.
  
Premi Categoria C
  
Lot de material audiovisual, trofeu i diploma acreditatiu.
  
Accèssit Categoria C
  
Lot de material audiovisual, trofeu i diploma acreditatiu.
  
Tots els premis i accèssits de cada una de les tres categories seran atorgats pel Ministeri d'Educació, Cultura i Esport, Direcció General d'Educació, FP i Innovació Educativa, Centre Nacional d'Informació i Comunicació Educativa.
  
6.2. Mencions, i diploma acreditatiu: al millor guió, a la millor interpretació masculina i femenina, a la millor fotografia i a la pel·lícula més innovadora.
  
7. Inscripció
  
7.1. Els participants hauran de presentar la seua inscripció fins al 15 d'abril de l'any 2004 (data límit d'enviament) en el
  
Festival Internacional de Cinema Cinema Jove
  
Carrer de la Safor, número 10, despatx 5, 46794 València,
  
Telèfons (34) 96 331 10 47 / 96 331 06 90. Fax (34) 96 331 08 05
  
a/e: hsoeiciwbw@rbz.hk
  
http://www.gva.es/cinemajove
  
7.2. La documentació es podrà presentar, a més, en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7.3. Juntament amb les obres s'haurà de presentar:
  
a) Full d'inscripció (segons el model que s'inclou en l'annex IV).
  
b) Currículum del grup/realitzador (projecte del centre en què s'especifiquen les produccions, els premis...).
  
c) Acreditació, per part del centre o entitat que representen, de l'edat dels participants.
  
d) Opcionalment, dos fotografies en B/N d'algun fragment de la cinta amb destinació a la publicació del catàleg.
  
8. Utilització de les obres
  
8.1. L'IVAC es reserva el dret de reproduir en una còpia les obres premiades, esmentant-ne l'autoria, i de projectar-les en altres festivals, en qualitat d'obres seleccionades en Cinema Jove, i també en el circuit de distribució no comercial de la Generalitat Valenciana.
  
8.2. Les obres es remetran als autors, en finalitzar el Festival, a l'adreça facilitada en l'apartat corresponent del full d'inscripció, llevat de les obres premiades, les quals romandran als arxius del Festival.
  
8.3. Totes les obres hauran de dur una etiqueta amb l'adreça de devolució. En el cas que les dades no siguen correctes o estiguen incompletes, el Festival no es responsabilitza del retard o de la pèrdua en la devolució.
  
8.4. Les despeses d'enviament de les obres seran a càrrec de l'expedidor, i les de devolució, a càrrec de l'organització del Festival.
  
9. Acceptació de les bases